Ciyngiym rajzuja bele kaj, to na weekenda, a to kapka dali na urlaub i tak to mi wlazło w zwyk, że inakszy se już moigo życia nie umia wysztaunować.
Tak se nikiedy jada sama i obcyrkowałach, że rajzy solo tak rychtyk som do żici
Kiery by sie spytoł – ale czamu? Dyć w końcu mosz czas żeby pozbiyrać myśli do kupy i dychnyć se trocha. A tak rychtyk…
1. W kupie je lekszy – kieryś ostanie przi manelach jak inkszy pońdzie kaj co obcyrklować, jak sie nawigacja zatnie to jedyn może po leku jechać a drugi szteluje co trza. Jedyn drugimu pomoże, sprawdzi to czy siamto – szłoby tak wymiyniać bez końca… A już wcale fajnie jak kiery mocny chop wspomoże z ciyżkimi charbołami 😀
2. Ni ma z kim dzielić radości i piyknych chwil. Siedzi sie i zaglōndo na gryfny widoczek i sie robi żol że ni ma praje żodnego coby też sie radowoł.
3. Jedzyni nie szmakuje tak dobrze w samotności. Jak jysz w grupie to jakoś jodło je od razu zocniejsze.
4. W grupie je bezpieczniyj. Tela w tymacie.
Jo to sie trocha dziwuja ludziom co som radzi rajzowaniu solo, przeca ni ma jak se z kim pogodać i ôroz przeżyć co wspaniałego. Rajzy łączōm!
szl_Latn szl_Latn szl_Latn szl_Latn szl_Latn szl_Latn szl_Latn szl_Latn